สวัสดีครับ ผมเป็นคนที่พอใช้สายตามากแล้วจะมีเส้นเลือดขึ้นบริเวณหัวตา พอประคบเย็น(ด้วยเจลที่แช่ช่องฟรีซ)ประมาณ 30 นาทีแล้ว เส้นเลือดจะค่อยๆจางหายไป อยากสอบถามว่าเส้นเลือดที่ขึ้นมาแล้วหายไปได้มันจะคือต้อรึป่าวครับ แล้วการประคบเย็นตาบ่อยๆจะส่งผลเสียต่อตา/จอประสาทตามั้ยครับ ขอบมากครับผม
สวัสดีค่ะ pprotist02อาการที่มีเส้นเลือดชัดขึ้นบริเวณรอบๆตาดังกล่าวมานั้น อาจจะเกิดจากการเพ่งสายตา การเกร็งกล้ามเนื้อค้างท่าใดท่าหนึ่งไว้นานๆ หรืออาจมีสาเหตุอื่นๆเช่น ปวดไมเกรน มีการอุดตันในเส้นเลือด มีก้อนเนื้องอกใดๆที่บริเวณลำคอมาขวางการไหลของเลือด โรคหลอดเลือดสมอง เป็นต้นโดยการประคบเย็นจากภายนอกเพื่อบรรเทาอาการนั้น ไมได้มีอันตราย หรือส่งผลเสียที่ร้ายแรงต่อตาหรือจอประสาทตา แต่อย่างไรก็ตาม แนะนำการสังเกตอาการ หากเส้นเลือดปูดบ่อยๆ ปูดต่อเนื่อง ไม่ยุบไป ร่วมกับปวดศีรษะมาก การมองเห็นผิดปกติร่วมด้วย นอกจากการบรรเทาอาการด้วยการประคบเย็นแล้ว ควรไปพบแพทย์เพื่อตรวจเพิ่มเติมต่อไป